बताता चलूँ... अखबार का रविवारीय-परिशिष्ट मुझे उसके कंटेंट्स के कारण... बेहद पसंद है। इसमें भाषा, साहित्य, कहानी, कविता, साक्षात्कार एवं साहित्यिक तथा वैचारिक विषयों से भरपूर पठनीय सामग्री होती है। साहित्यिक विषयों में रुझानवश मेरी व्यक्तिगत अभिरुचि भी इस अखबार के रविवारीय-परिशिष्ट में है। इसे मैं अपने संग्रह में भी रखता हूँ। उस दिन के रविवारीय-परिशिष्ट में अच्छी कहानी के साथ-साथ एक कालजयी-रचनाकार का साक्षात्कार भी छपा था। जिसे संग्रह करने की ललकवश एकबारगी तो मन में ये भी आया कि इस प्रति को मैं ही रख लूँ, और मेहता साहब की प्रति, बिना इस रविवारीय-परिशिष्ट के ही सीढ़ियों के बैनिस्टर में खोंस आऊँ?